मिर्जापुर। मंडलायुक्त कोर्ट के बाहर से सोनभद्र की किशोरी के अपहरण में नामजद आरोपियों की गिरफ्तारी पुलिस ढाई माह बाद भी नहीं कर पाई है। यह तब है जबकि इलाहाबाद उच्च न्यायालय से इस मामले में पुलिस अधीक्षक को निष्पक्ष और त्वरित कार्रवाई का आदेश मिला हुआ है। गौरतलब है कि घटना के करीब तीन दिन बाद अपहरण का मुकदमा तब दर्ज हुआ था जब किशोरी के परिजनों के प्रार्थनापत्र पर एसएसी-एसटी आयोग ने एसपी को कड़ा पत्र लिखा था।